Úradný vestník L 318 , 17/11/1990 S. 0020 - 0021

Fínske špeciálne vydanie: Kapitola 7 Zväzok 3 S. 0221

Švédske špeciálne vydanie: Kapitola 7 Zväzok 3 S. 0221



Nariadenie Komisie (EHS) č. 3314/90 zo 16. novembra 1990, ktorým sa prispôsobuje technickému pokroku nariadenie Rady (EHS) č. 3821/85 o záznamovom zariadení v cestnej doprave KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na nariadenie Rady (EHS) č. 3821/85 z 20. decembra 1985 o záznamovom zariadení v cestnej doprave [1] a najmä na jeho články 17 a 18, keďže je nevyhnutné eliminovať možnosti podvodu pri používaní záznamového zariadenia v cestnej doprave, spôsobené najmä prerušením dodávky prúdu alebo porušenia snímačov zaznamenávajúcich rýchlosť a vzdialenosť; keďže na základe skúseností a vzhľadom na bežný stav je možné zachytiť také porušenia na tachografických záznamoch, aby to uľahčilo uplatňovanie nariadenia a odradilo používať takéto druhy podvodov; keďže sú pre vykonávanie tejto novej technológie v spoločenstve potrebné konštrukčné a inštalačné normy pre elektronické záznamové zariadenie; keďže k zabezpečeniu efektívnej kontroly a správnemu záznamu doby jazdy, by mala byť najmä doba jazdy zaznamenávaná automaticky a ostatné doby keď vodič neriadi vozidlo, by mali byť zaznamenávané podľa znaku uvedenom na spínacom mechanizme; keďže bežné záznamové zariadenie už umožňuje automatický záznam doby jazdy a preto vzhľadom na skúsenosti a bežný stav konštrukčných štandardov by malo byť záznamové zariadenie podľa toho upravené; keďže opatrenia tohto nariadenia sú v súlade so stanoviskom Výboru pre prispôsobenie nariadenia (EHS) č. 3821/85 technickému pokroku, PRIJALA TOTO NARIADENIE: Článok 1 Príloha I nariadenia (EHS) č. 3821/85 sa týmto mení a doplňuje takto: 1. V kapitole II sa vkladá nasledujúci bod: "7. Pre elektronické záznamové zariadenie, ktoré je zariadením fungujúcim na základe signálu prenášaného elektricky zo snímaču rýchlosti a vzdialenosti, akékoľvek prerušenie dodávky prúdu záznamovému zariadeniu presahujúce 100 milisekúnd (okrem osvetlenia), dodávky prúdu snímaču rýchlosti a vzdialenosti a akékoľvek prerušenie signálneho vedenia snímača rýchlosti a vzdialenosti." 2. V kapitole III pod a) "všeobecné body" , sa bod 1.3 nahrádza takto: "1.3 Značkovacie zariadenie ukazujúce na záznamovom listejednotlivo: - každé otvorenie púzdra obsahujúceho tento záznam, - pre elektronické záznamové zariadenie, ako je definované v bode 7 kapitoly II, akékoľvek prerušenie dodávky prúdu záznamovému zariadeniu presahujúce 100 milisekúnd (okrem osvetlenia), dokiaľ sa znovu nezapne dodávka prúdu, - pre elektronické záznamové zariadenie, ako je definované v bode 7 kapitoly II, akékoľvek prerušenie dodávky prúdu snímaču rýchlosti a vzdialenosti presahujúce 100 milisekúnd a akékoľvek prerušenie signálneho vedenia snímača rýchlosti a vzdialenosti." 3. V kapitole III pod c) "Záznamové prístroje" sa bod 4.1 nahrádza takto: "4.1 Záznamové zariadenie musí byť konštruované tak, aby bolo možné dobu jazdy vždy zaznamenať automaticky a umožniť, kde je nevyhnutné, spínacím zariadením automaticky a oddelene zaznamenávať ostatné časové doby, ako sú označené v článku 15 (3), druhá zarážka b), c) a d) nariadenia." Článok 2 Od 1. júla 1991 členské štáty už neudelia žiadne typové schválenie záznamového zariadenia, ktoré sa nezhoduje s ustanoveniami nariadenia (EHS) č. 3821/85, naposledy zmeneného a doplneného týmto nariadením. Článok 3 Od 1. januára 1996 záznamové zariadenie každého nového vozidla zaradeného do prevádzky musí byť v súlade s s nariadením (EHS) č. 3821/85, naposledy zmeneným a doplneným týmto nariadením. Článok 4 Toto nariadenie nadobudne účinnosť na tretí deň odo dňa jeho uverejnenia v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 16. novembra 1990 Za Komisiu Karel VAN MIERT člen Komisie [1] Ú. v. ES L 370, 31.12.1985, s. 8. --------------------------------------------------